
Tee ehitusloa andmine (Joaorg, Joaoru saar)
1. ASJAOLUD JA MENETLUSE KÄIK

23.08.2021 läbivaatamiseks laekus Joaorg, Joaoru saar avalikult kasutatavate kahe silla lammutamiseks tee ehitusloa taotlus koos tee ehitusprojektiga, töö nr 21-047, peaprojekteerija OÜ EstKONSULT (linnavalitsuse dokumendiregistris nr 7917/1-16). 
Tee ehitusloa menetluse raames olid linnavalitsuse dokumendiregistri kaudu  kaasatud, Keskkonnaameti, Politsei- ja Piirivalveameti, Narva Linnavalitsuse Arhitektuuri- ja Linnaplaneerimise Ameti ja Narva Linna Arenduse ja Ökonoomika Ameti  spetsialistid, kes on  kooskõlastanud või andnud arvamuse tee ehitusprojektile (dokumendiregistris nr 7917/1-16.
Arhitektuuri- ja Linnaplaneerimise Amet kooskõlastas „tingimisi“ märkustega:
„Kavandatav tegevus kuulub KeHJS § 6 lg 1 p 17´1 merepõhja ning Peipsi järve, Lämmijärve ja Pihkva järve tahkete ainete uputamine alates ainete mahust 10 000 kuupmeetrit, vooluveekogusse tahkete ainete uputamine alates ainete mahust 2000 kuupmeetrit või muusse veekogusse tahkete ainete uputamine alates ainete mahust 500 kuupmeetrit. Antud juhul keskkonnamõju hindamine on kohustuslik.

Kuna 2008 aastal oli tehtud Narva Joaoru maa-ala detailplaneeringu keskkonnamõju strateegiline hindamine (Tartu 2008) tuleb arvestada 29.07.2021 kirjas nr 7-9/21/16061-2“. 
Narva Linna Arenduse ja Ökonoomika Amet kooskõlastas „tingimisi“ märkustega: „Tööde teostamisel rakendada võimalikult keskkonnasäästlikke tehnoloogiaid. Tööde teostamisel teavitada PPA ja tagada nende esindajatele vajadusel ligipääs Joaoru saarele“.
Keskkonnaamet kooskõlastas „tingimisi“ märkustega: 
“1. Juhul, kui silla 1 kaldasamba lammutamisel toimub Narva jõe süvendamine tuleb enne lammutustööde tegemist sõltuvalt süvendustööde mahust taotleda Keskkonnaametilt veeluba (alates 100 m3) või veekeskkonnariskiga tegevuse registreering (5–100 m3). Väiksema mahu (kuni 5 m3) korral ei ole registreeringu taotlemine vajalik. Samuti ei ole veeluba ega registreering vajalik silla 2 lammutamisel.

2. Vältida lammutatava materjali sattumist jõkke.

3. Sildade lammutamisel ei tohi kahjustada jõe kaldaid.

4. Teostada tõid madalvee perioodil.”
Politsei- ja Piirivalveamet kooskõlastas „tingimisi“ märkustega:

„ 1. Objektil tööde alustamisest ja lõpetamisest teavitada igakordselt Narva kordonit telefoni

teel 3331580;

2. Objektil töötavatel inimestel omada kaasas isikut tõendav dokument.

Ennetavalt juhime Teie tähelepanu, et EER1 (piiriala) alas drooni lennutamiseks on nõutud Transpordiameti ühekordne lennuluba, PPA kooskõlastus ning seejärel Transpordiametikooskõlastus“.
21.09.2021 kõik kaasatud isikud kooskõlastasid tee ehitusprojekti.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.
2.5. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS
3.1. Anda tee ehitusluba Joaorg, Joaoru saar avalikult kasutatavate kahe silla lammutamiseks vastavalt tee ehitusprojektile, töö nr 21-047, peaprojekteerija OÜ EstKONSULT.
3.2. Kohustada ehitustööde tellijat täitma kõrvaltingimused, milleks on käesoleva korralduse   punktis 1 toodud  Arhitektuuri- ja Linnaplaneerimise Ameti, Narva Linna Arenduse ja Ökonoomika Ameti, Politsei- ja Piirivalveameti ja Keskkonnaameti poolt ning ehitusloal loetletud märkused. 
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 
      Ants Liimets                                                                    Üllar Kaljuste

